Et quant ilz ne les trouverent poinct en leur maiſon feirent ſi bonne dilligence qu'ilz les attraperent dedans les vignes . Et là furent traictez comme il leur appartenoit : car après les avoir bien battuz leur coupperent les bras & les jambes & les laiſſerent dedans les vignes à la garde de dieu Baccus & Ve nus dont ilz eſtoient meilleurs diſciples que de fainet Françoys . Ne vous esbahiſſez poinctmes dames fi telles gens ſeparez de noſtre commune façon de vivre font des choſes que des advanturiers auroient honte de faire . Efmerveillez vous qu'ilz ne font pis quant Dieu retire fa main d'eulx car l'abit eſt ſi loing de faire le moyne que bien ſouvent par orgueil il le deffaict. Et quant à moy je me arreſte à la religion que dict ſainct Jacques : avoir le cueur envers Dieu pur & nect& fe exercer de tout fon povoir à faire charité à ſon prochain . Mon Dieu diſt Oiſille ne ſerons nous jamais hors des contes de ces faſcheux cordeliers ?